Kodukaku veebilehel www.eoy.ee/kodukakk saab igaüks edastada enda kodukakuvaatlusi ja seda võimalust on aktiivselt kasutatud. Linnusõbrad on kolme kuu vältel teatanud juba ligi kahesajast vaatlustest - jaanuaris vaadeldi või kuuldi kodukakku 59, veebruaris 64 ja märtsis 52 erinevas kohas. Kodukaku arvukust hinnatakse 1000-2000 paarile, seega on mõne kuuga teatatud juba märkimisväärsest hulgast Eestis pesitsevatest kodukakkudest.